ये सुनते ही समुद्र देवता के क्रोध की कोई सीमा न रही और उन्होंने घमंड में चूर होकर भगवान् शिव के बारे में बहुत ही बुरा भला कहा उन्होंने कहा की उस शमशान निवासी अघोरी के ऐसा क्या है जो मुझमें नहीं है| उस भस्मधारी से विवाह करके तुम्हे कैलाश पर भूत पिशाचों के बीच में रहना पड़ेगा| अभी भी समय है अपना फैसला बदल लो और मुझसे विवाह कर के मेरे साथ मेरे महल में रानी की तरह निवास करो| मेरे समुद्र दूध और मीठे जल से भरे हुए हैं इसलिए मैं तुम्हारा पति बनने का अधिकारी है| उनके इन कठोर वचनों से आहत होकर देवी उमा ने उन्हें श्राप दिया की जिस मीठे जल और दूध पर तुम्हे अभिमान है वो जल खारा हो जायेगा| और तभी से समुद्र का जल खारा हो गया|